చర్మసంబంధమైన పరిస్థితి
సాధారణంగా మానవ చర్మం 4 కిలోగ్రాముల (8.8 పౌండ్లు) సరాసరి బరువుండి, శరీరం మొత్తాన్ని 2 చదరపు మీటర్ల (22 చ.అడుగులు) విస్తీర్ణాన్ని కప్పి ఉంచుతుంది. చర్మంలో పైచర్మం, అంతశ్చర్మం, మరియు చర్మము క్రింద కణజాలం అను మూడు పొరలుంటాయి. అదేవిధంగా మానవ చర్మం ప్రధానంగా 1)వెంట్రుకలు లేని చర్మం ,2) జుట్టుతో కప్పబడిన చర్మం అనే రెండు రకాలు ఉంటాయి.
కుంకుమ
కుంకుమను సాధారణంగా నుదుటి మీద పెట్టుకుంటారు. భారతీయ తత్వశాస్త్రం ప్రకారం మానవ శరీరం మొత్తం ఏడు చక్రాలు (శక్తికేంద్రాలు) గా విభజింపబడి ఉంటుంది. ఇవి వెన్నుపాము చివరన మూలాధార చక్రంతో మొదలై తలపైన సహస్రాధార చక్రంలో అంతమవుతాయి. ఇందులో ఆరోది రెండు కనుబొమ్మల మధ్య ఉండే ప్రదేశం. దీనినే ఆజ్ఞా చక్రం లేదా మూడో నేత్రం అని కూడా అంటారు. ఈ నేత్రం ద్వారానే మనుషులు భగవంతుని దర్శించగలరని హిందువుల విశ్వాసం. అందుకు ప్రతీకగా ఇక్కడ కుంకుమ ధరిస్తారు.